CELEX: 32015D2275
Language: sk
Date: 2015-12-07 00:00:00
Title: Rozhodnutie Rady (SZBP) 2015/2275 zo 7. decembra 2015, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)

8.12.2015   
            
            
               SK
            
            
               Úradný vestník Európskej únie
            
            
               L 322/50
            
         ROZHODNUTIE RADY (SZBP) 2015/2275
   zo 7. decembra 2015,
   ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 16. júla 2012 prijala rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).
            
         
               (2)
            
            
               Rada 22. júla 2014 prijala rozhodnutie 2014/485/SZBP (2), ktorým sa predlžuje mandát misie EUCAP NESTOR do 12. decembra 2016.
            
         
               (3)
            
            
               Rada 6. októbra 2015 prijala rozhodnutie (SZBP) 2015/1793 (3), ktorým sa predĺžilo obdobie, na ktoré sa vzťahuje finančná referenčná suma, do 15. decembra 2015.
            
         
               (4)
            
            
               Rozhodnutie 2012/389/SZBP by sa malo zmeniť s cieľom stanoviť finančnú referenčnú sumu na obdobie od 16. decembra 2015 do 12. decembra 2016,
            
         PRIJALA TOTO ROZHODNUTIE:
   Článok 1
   V článku 13 rozhodnutia 2012/389/SZBP sa odsek 1 nahrádza takto:
   
      „1.   Finančná referenčná suma určená na pokrytie výdavkov spojených s misiou EUCAP NESTOR na obdobie od 16. júla 2012 do 15. novembra 2013 predstavuje 22 880 000 EUR.
      Finančná referenčná suma určená na pokrytie výdavkov spojených s misiou EUCAP NESTOR na obdobie od 16. novembra 2013 do 15. októbra 2014 predstavuje 11 950 000 EUR.
      Finančná referenčná suma určená na pokrytie výdavkov spojených s misiou EUCAP NESTOR na obdobie od 16. októbra 2014 do 15. decembra 2015 predstavuje 17 900 000 EUR.
      Finančná referenčná suma určená na pokrytie výdavkov spojených s misiou EUCAP NESTOR na obdobie od 16. decembra 2015 do 12. decembra 2016 predstavuje 12 000 000 EUR.“
   
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 7. decembra 2015
      
         
            Za Radu
         
         
            predsedníčka
         
         C. CAHEN
      
   
   
      (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).
   
      (2)  Rozhodnutie Rady 2014/485/SZBP z 22. júla 2014, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 217, 23.7.2014, s. 39).
   
      (3)  Rozhodnutie Rady (SZBP) 2015/1793 zo 6. októbra 2015, ktorým sa mení rozhodnutie 2012/389/SZBP o misii Európskej únie pri budovaní regionálnych námorných kapacít v Africkom rohu (EUCAP NESTOR) (Ú. v. EÚ L 260, 7.10.2015, s. 30).